Katalonasit votojnë me shumicë për pavarësinë
Komisioni Evropian tha se referendumi në Katalonjë nuk ishte i ligjshëm por i bëri thirrje qeverisë spanjolle të hapë një dialog.
Qeveria spanjolle dislokoi mijëra policë për të ndalur votuesit në rajonin e Katalonjës, në veri të Spanjës, për të marr pjesë në votime. Por pjesëmarrësit ishin të shumtë dhe në disa raste u përleshën me policinë. Pas një dite të dhunshme, presidenti i rajonit deklaroi se Katalonja kishte fituar të drejtën e shtetësisë: Kryeministri spanjoll Mariano Rajoy akuzoi qeverinë separatiste të Katalonjës se po vinte në lojë demokracinë dhe tha se në Spanjë nuk u zhvillua asnjë referendum të dielën: Udhëheqësit politikë të rajonit fajësuan qeverinë e zotit Rajoy për dhunë dhe thanë se do t’i kërkojnë autoriteteve të Bashkimit Evropian të dënojnë veprimet e shtetit spanjoll. Komisioni Evropian tha se referendumi i së dielës ishte i paligjshëm por i bëri thirrje gjithashtu qeverisë spanjolle të hapë dialog. Një zëdhënës i Komisionit Evropian tha se dhuna nuk mund të jetë asnjëherë instrument në politikë. Katalonja, rajoni më i pasur i Spanjës, humbi autonominë brenda Spanjës në vitin 2010. Separatistët fituan zgjedhje në Katalonjë pesë vjet në pas dhe organizuar zhvillimin e referendumit të pavarësisë. Kushtetuta spanjolle thotë se Spanja është e pandashme. Qindra spanjollë u mblodhën në kryeqytetin e Madridit të dielën për të protestuar referendumin. Por katalanët kanë gjithashtu përkrahës në mbarë botën. Disa prej tyre u bashkuan në demonstratë në kryeqytetit skocez të Edinburgut të dielën: thotë Sonja Coquelin, protestuese në Edinburg. Brutaliteti i policisë të dielën është dënuar nga disa politikanë evropianë. Referendumi ka nxitur një nga krizat më të mëdha politike në 42 vjetët e demokracisë në Spanjë.